
AUCTOHE  GULIELMO  MACINTYRE. 


Morbi  partium  quae  functionibus  vitae  inser- 
viunt,  medici  attentionem  summo  jure  sibi  vin- 
dicant,  cum  propter  periculum,  turn  ob  sen- 
sum  maximi  angoris  et  mortis  quasi  instantis, 
qui  illos  morbos  saepe  comitatur. 

Qualis  angor,  quale  periculum  morborum  qui 
functionem  respirationis  afficiunt,  vel  qui  san- 
guinis circuitum  impediunt !  et  quantum  me- 
dici interest  summa  cura  animum  ad  illos  mor- 

bos  vertere,  ut  aegri  miseri  morbo  vel  mederi 
vel  eum  levare  possit !  Hoc  verura  est  de  An- 
gina Pectoris  de  qua  pauca  dicere  nobis  in  ani- 
mo  est. 

Hie  morbus  veteribus  parum  fuisse  notus  vi- 
detur  ;  at  quidem  in  scriptis  antiquis  exempla 
hujus  morbi  nonnulla  invenimus,  sed  morbi  ab- 
normes  erant  judicati.  Primus  omnium  prae- 
clarus  Heberden  morbi  symptomata  clare*  et 
discrete  descripsit  et  Anginam  Pectoris  nomi- 
navit.  Ex  observationibus  a  Black,  Parry, 
Wall,  Fothergill  et  aliis,  factis,  morbi  historia, 
causae  et  ratio  medendi  adhuc  amplius  in  aper- 
tum  fuerunt  prolatae. 


HISTORIA  MORBI. 


Qui  Angina  Pectoris  vexantur,  inter  ambu- 
landum  praecipue  corripi  solent,  praesertim  si 
statim  vel  cito  post  cibum  captum  ambulant, 

vel  acclivia  ascendunt.  Dolor  pectoris  aggre- 
ditur,  in  brachium  sinistnlm  vel  dextrum  vel 
brachia  ambo  sese  extendens,  cum  sensu  an- 
goris  vel  angustiae  thoracis  insigni,  mortem  in- 
stantem  quasi  minitante.  Si  quiescat  aeger, 
haec  symptomata  cito  evanescunt,  sed  si,  his 
malis  nil  obstantibus,  ambulare  persistat,  inci- 
dit  in  syncopen,  vel  secundum  Heberden  non- 
nunquam  vomitu  occupatur. 

Paroxysmo  finito,  aeger  nil  incommodi  sen- 
tit,  donee  causa  similis  paroxysmum  similem 
inducat ;  sed  cum  morbus  saepe  redierit,  lon- 
gius  et  gravius  urget,  et  tunc  levioribus  causis 
inducitur,  uti  tussiendo,  devorando,  et  alvum 
reddendo,  levi  nisu  lectum  ineundi,  animi  per- 
turbationibus  et  similibus.  Per  eum  morbi  gra- 
dum  quoque  equitatio,  vel  vectatio  paroxys- 
mum inducunt ;  tandem  sine  obvia  causa  redit 
morbus,  dum  aeger  quiescit,  vel  decumbit, 
praesertim  si  in  latus  sinistrum  jaceat. 

Dum  morbus  ita  levioribus  causis  excitatur, 
graviore.s  quoque  fiunt  paroxysmi ;  dolor  et  an- 
gor  per  horas  fortasse  duas  vel  amplius  urgent; 
nocte  saepe  redeunt,  ita  ut  aeger,  per  horam 
vel  diutius,  vel  nonnunquam  per  totam  noctem 
in  toro  residere  cogatur;  et  quidem  secun- 
dum Heberden  per  plures  dies.  In  paroxysmo 
gravissimo  aeger  post  magnum  angorem  et  sus- 
pirium  in  asphyxiam  incidit,  motu  voluntario  et 
sensu  privatur,  cum  pulsu  valde  debili,  facie 
pallida,  extremis  frigidis  et  sudore  gelido  ob- 
ductis  ;  gradatim  et  lente  reviviscit. 

Pectoris  dolor  varie  describitur ;  ad  sterni 
partem  superiorem,  mediam  vel  imam,  saepe  sub 
mamma  sinistra  sedem  habet.  Nonnunquam  in 
scrobiculo  cordis  incipiens  dolor,  hinc,  illinc 
deinde  permanat,  nunc  per  mediastinum  ad 
dorsum,  saepius  per  mammam  (plerumque  si- 
nistram)  ad  brachium  ejusdem  lateris.  Ibi 
ad  musculi  deltoidis  insitio'nem,  vel  musculi 

bicipitis  partem  medium,  saepe  ad  artum  cu- 
biti  et  haud  raid  ad  summos  usque  digitos  ten- 
dit ;  saepe,  ut  supra  memoravimus,  utrumque 
pariter  brachium  afficit.  Nonnunquam  dolor 
unum  solummodo  brachii  puuctum  parvum  oc- 
cupat,  saepe  ad  insitionem  musculi  deltoidis  vel 
pronatoris  cubiti  teretis ;  aliquando  quoque, 
musculi  contractione  valida  afficiuntur,  ita  ut 
brachium  magna  vi  attollatur. 

Nonnunquam  abest  dolor  ille  pectoris,  et 
aeger  anxietate  et  sensu  stricturae  in  pectore 
afBcitur.  Initio  morbi  saepe  abest  dolor  pecto- 
ris, et  in  paroxysmis  ulterioribus  supervenit,  et 
baud  raro,  contra,  in  paroxysmis  prioribus  ad- 
est,  et  morbo  progrediente  supervenire  desinit. 
Brachium  afFectum  aliquando  tumet  et  stupet, 
saepe  tactu  dolet,  et  interdum  thorax  quoque, 
pressus  dolet.  Aliquando  sed  raro  adsunt,  do- 
lor capitis,  vertigo,  tinnitus  aurium,  facies  tu- 
mida,  et  in  capite  sensus  angustiae.  . 

Ilium  dolorem  pectoris  comitantur  summa 
anxietas,  et  sensus  stricturae  in  thorace,  quasi 
sternum  vi  magna  dorsum  versus  traheretur. 
Nonnunquam  accedunt  palpitatio  dolentissima, 
et  sensus  quasi  dyspnoeae  magnae  ;  nulla  au- 
tem  est  dyspnoea  vera ;  in  paroxysmis  gravi- 
oribus  quidem,  respiratio  quasi  suspenditur ; 
aeger  autem,  si  haud  sensu  privatur,  nisu  vo- 
luntario  spiritum  plene  trahere  potest,  nequa- 
quam  autem  talis  respiratio  gravem  ilium  sen- 
sum  anhelationis  levat.  Hoc  saepe  observavit 
praeclarus  Joannes  Hunter,  qui  Angina  Pecto- 
ris diu  et  misere  fuit  cruciatus. 

Quod  ad  pulsum  arteriarum  attinet,  varie 
tradunt  scriptores,  et  in  variis  morbi  exemplis 
varius  quidem  esse  videtur.  In  paroxysmis  le- 
vioribus,  secundum  Heberden  et  alios,  saepe 
naturalis  est.  In  paroxysmis  autem  gravibus, 
saepe  debilis  et  irregularis  j  nonnunquam,  ut 
in  exemplo  Joannis  Hunter  supra  memorato, 
fere  vel  omnino  desinit. 

Ineunte  morbo,  nulla  alia  adstmt  signa  adver- 
sae  valetudinis  praeter  ventriculi  inflationem. 
Haec  inflatio  symptomata  certe  auget,  et,  aere 
e  ventriculo  expulso,  valde  nonnunquam  levan- 
tur  dolor  et  angustia  pectoris.  Progrediente 
autem  morbo  adversa  fit  valetudo  ;  male  se  ha- 
bet  ventriciilus,  nausea  et  crebro  vomitu  aeger 
afficitur;  saepe  adsunt  dyspnoea  et  signa  hy- 
dropis,  et  post  diuturnam  aegrotationem  fato 
miser  concedit. 


SECTIONES  CADAVERUM. 


Cadaveribus  sectis  eorum  qui  hoc  morbo 
perierunt,  diversas  laesiones  morbidas  observa- 
runt  varii  auctores.  Magna  vis  adipis  in  tela 
cellulosa,  in  omento,  mesenterio,  renibus  et 
circa  cor  plerumque  observata  est,  et  costarum 
cartilagines  durae  et  in  os  conversae,  haud  sine 
serro  persecandae.  Nimiam  aquam  in  thora- 
cem  et  in  pericardium  effusam  observarunt  alii. 

Cor  magnitudinis  naturalis  plerurnque  esse 
solet ;  in  nonnullis  autem  exemplis  natura  am- 
plius,  in  aliis,  minus  ;  colons  saepe  pallidi  est, 
flaccidum,  molle  et  laceratu  facile,  ita  ut  digi- 
to  prompte  penetrari  possit.  Cordis  cavitates 
saepe  sanguine  penitus  vacuae  sunt,  quasi  aqua 
bene  essent  perlutae,  et  in  aliis  exemplis  san- 
guis in  cavis  omnibus  et  in  totius  corporis  vasis, 
fluidus  repertus  fait,  ita  nt  ad  tempus  usque 
sepulturae,  secundum  Heberden,  e  vaso  secto 
libere  fluebat.  Cordis  valvulae  in  os  conver- 
sae  et  laminae  osseae  in  vasis  magnis  et  in  ip- 
sius  cordis  superficie  nonnunquam  repertae  fu- 
erunt;  et  arteriae  coronariae  saepe  in  os  mu- 
tatae  et  per  totum  cursum  contractae,  quasi 
membrana  nova  harum  superficiei  internae 
esset  obducta,  membranae  illae  persimilis,  qua 
obducitur  superficies  interna  tracheae  in  iis  qui 
Cynanche  Tracheali  perierunt;  aorta  saepe 
praeter  modum  dilatata  et  osseis  laminis  est 
obducta.    Haec  sunt  vitia  quae  sectiones  cada- 

verum  patefaciunt  quibus  nexus  cum  morbo 
intercedere  videtur. 

His  omnibus  adjicere  oportet  observation^ 
bus,  nonnullos  hoc  morbo  periisse  quorum  ca- 
daveribus  summa  diligentia  inspectis,  ne  mini- 
ma quidem  laesio  morbosa  detegi  potuisset. 


DIAGNOSIS. 

Propriis  suis  signis,  angore  scilicet  et  dolore 
pectoris  in  brachium  pertinente  facile  dignos- 
citur  Angina  Pectoris.  Si  desit  dolor  brachii 
vel  etiam  pectoris,  angustia  pectoris  improviso 
superveniente,  dum  ambulat  aeger  vel  nisu 
quolibet  utitur,  et  quum  quiescit  subito  cess- 
ante,  dignoscitur  morbus.  Si  in  stadio  morbi 
provectiore  consulti  fuerimus,  prognosin  ab 
historia  praeeunte  ducere  oportet. 

CAUSAE. 

Aetate  provectos  praecipue  afficit  Angina 
Pectoris,  raro  ante  annum  aetatis  quadragesi- 
raum  adoritur.  Hand  deficiunt  tamen  exempla 
juvenum  qui  annum  circiter  decimum  quartum 
vel  sextum  morbo  laborarunt  *.  Mares  multd 
magis  huic  morbo  quam  feminae  obnoxii  sunt ; 
morbi  exempla  circiter  centum  vidit  Heber- 
den,  et  horum  tres  solummodo  feminae  fue- 
runt.  Qui  hoc  morbo  afficiuntur  plerumque 
obesi  sunt,  statura  corporis  brevi,  et  plerum- 
que poculis  nimis  dediti  j  diaeta  plena  utuntur, 
et  vitam  sedentariam  agunt. 

Paroxysmus  inducitur  ut  supra  decantavi- 
mus,  causis  omnibus  quae  circuitum  sanguinis 
ultra  modum  accelerant,  et  progrediente  mor- 
bo causis  levibus,  saepe  sine  causa,  accessiones 

*  Burns.  Observations  on  Diseases  of  the  Heart. 

adoriuntur  ;  ventriculo  aere  inflato  et  faecibus  in 
intestinis  congestis,  symptomata  omnia'  augen- 
tur. 

DE  MORJBI  NATURA  ET  RATIONE 
SYMPTOMATUM. 

"Varias  de  hujus  morbi  natura  sententias  tu- 
lerunt  auctorcs.  Quidam  morbum  spasmodi- 
cum,  alii  asthmatis,  vel  podagrae  speciem,  et 
partium  circa  mediastinum  inflammationem 
esse  nonnulli  existimarunt.  Sed  his  omnibus 
sententiis  adversari,  et  opinioni  a  Black  et 
Parry  editae,  generaliter  accedere  adducimur. 
Ad  hanc  doctrinam  adhuc  magis  explicandam, 
observationes  sequentes  summa  diffidentia  pro- 
ferimus. 

Causis  iis  inducuntur  paroxysmi  quibus  velo- 
cior  redditur  circuitus  sanguinis,  id  est,  quibus 
major  moles  sanguinis  dato  tempore  in  cor 

immittitur,  quam  in  hujus  functionis  statu  na- 
turali  immitti  solebat.  Re  ita  se  habente,  cor 
sanum  ad  contractiones  validas  et  frequentes 
cietur,  et  aucta  sanguinis  moles  tali  aucta  ac- 
tione  facile  emittitur,  hinc  pulsus  frequens,  et 
cordis  palpitatio  valida  et  crebra,  exercita- 
tione  vehemente  et  nisibus  omnibus  inducun- 
tur.  Res  autem  valde  aliter  se  habebit,  si  cor, 
in  quod  aucta  sanguinis  moles  immittitur,  ex 
quavis  causa  tali  auctae  actioni  idoneum  haud 
fuerit ;  tunc  impedietur  motus  cordis  et  symp- 
tomata  Anginae  Pectoris  inducentur. 

Ex  laesionibus  morbidis  sectione  cadaverum 
observatis,  maxime  verisimile  est  cor  Angina 
Pectoris  laborantium  debilius  esse,  et  suis  mu- 
neribus  ineptum  reddi,  molle  enim  saepe  est, 
et  laceratu  facile,  nimia  pingui  nunc  on  era- 
turn,  et  in  multis  exemplis  arteriae  suae  nutri- 
entes  morbidae  fuerunt  notataej  et  non  desunt 
quidem  auctores  haud  parvi  nominis,  qui  hanc 

arteriarum  cordis  conditionem  ad  morbum  ne- 
cessariam  censent, 

Nunc  quaerendum  est,  quomodd  tale  cor  ad 
munera  sua  ineptum,  se  haberet,  cum  aucta 
moles  sanguinis  in  cava  sua  immissa  fuisset. 
Musculos  bene  scimus  cum  ultra  gradum  sta- 
tum  extenduntur,  contrahendi  potestatem  amit- 
tere.  Talem  conditionem  in  vesica  urinaria 
magna  urinae  copia  distensa  videre  saepe  sole- 
mus ;  potestatem  contrahendi  et  sese  exinani- 
endi  perdit,  quam  non  nisi  catheteris  ope  re- 
cuperare  potest.  Si  musculi  debiles  facti  fue- 
rint,  vel  ulla  ex  causa  ad  munera  sua  impares, 
paralysis  inducta  erit  minore  distentione,  quam 
quae  induxisset  si  musculi  sani  et  validi  fuis- 
sent. 

In  Angina  Pectoris  verisimile  est,  ut  supra 
diximus,  cor  esse  debile.  In  paroxysmis 
gravissimis  cogitamus,  cor  aucta  vi  sangui- 
nis ita  distendi,  ut  potestatem  contrahendi 

amittat;  turn  aeger  in  asphyxiam  incidit.  In 
paroxysmis  levioribus  potestatem  contrahen- 
di non  amittit,  sed  ad  validas  illas  et  fre- 
quentes  contractiones,  quae  ad  auctam  san- 
guinis molem  transmittendam  necessariae  es- 
sent,  cieri  nequit ;   inde  sanguinis  congestio 
fit  in  dextris  cavis  cordis,  et  dolor,  angor  et 
angustiae  sensus  in  pectore  oriuntur.  Si  talis 
sit  conditio  cordis  in  Angina  Pectoris,  necesse 
est  ventriculus  dexter  solus  afficiatur  ;  actione 
eniffl  hujus  ventriculi  ita  impedita,  nulla  erit 
aucta  sanguinis  velocitas  per  pulmones,  et 
aucta  moles  sanguinis  in  ventriculum  sinistrum 
hand  mittetur,  illius  igitur  actio  fere  natura- 
lis  erit ;  inde  haud  afficitur  ictus  arteriarum  in 
multis  exemplis,  et  nulla  est  dyspnoea  j  non- 
nunquam  autem  pulsus  fit  parvus,  debilis  et  in- 
equalis,  et  respiratio  quasi  suspenditur,  non 
sine  nisu  magno  aeger  spiritum  trahere  potest. 
Ad  horum  symptomatum  rationem  reddendam, 
cogitare  fortasse  licebit,  ventriculum  dextrum 
in  paroxysmo  non  solum  non  transmitter  auc- 

tarn  molem  sanguinis  immissam,  sed  actionem 
ita  congestione  impediri,  tit  sanguinis  trans- 
mittat  quantitatem  ilia  minorem,  quam  in  mor- 
bi  intervallis  facile  transmitter  potest.  Mor- 
bo  progrediente,  et  accessionibus  gravioribus 
factis,  adhuc  minor  erit  quantitas  sanguinis 
quam  in  paroxysmo  ventriculus  tradere  potest; 
minor  moles  sanguinis  igitur  in  ventriculum 
sinistrum  mittetur,  quam  quae  ilium  ad  actio- 
nem validam  ciere,  et  arterias  more  solito  dis- 
tendere  potest ;  pulsus  arteriarum  ergo  parvus 
erit,  debilis  et  inaequalis.     Gravissimis  factis 
paroxysmis,  citra  autem  asphyxiam,  minima 
erit  quantitas  sanguinis  quam  ventriculus  dex- 
ter in  pulmones  projicit :  fere  nullam  tradet. 
Magna  tunc  est  anxietas  ob  sanguinis  in  cordis 
latere  dextro  remoram ;  nulla  autem  est  dys- 
pnoea, quia  nulla  est  in  pulmonibus  congestio, 
et  haud  sine  nisu  voluntario  fit  respiratio,  fbr- 
tasse,  quia  vasa  pulmonum  fere  sanguine  va- 
cua sunt ;  talis  respiratio  angorem  non  levat, 
quia  in  pulmonibus  causa  haud  existit.  Tan- 

dem  ita  impeditur  actio  cordis  ut  milium  san- 
guis em  tradat  vcntri cuius  dexter  ;  tunc  fit 
asphyxia  ;  dum  aeger  inanimus  jacet,  vi  a  ter- 
go  nunc  amota,  sanguinis  cbngestio  minuetur, 
sanguine  fortasse  ex  auricula  retrorsum  in  ve- 
nas,  et  e  ventriculo  in  arteriam  pulmonalem 
sensim  fluente.  Revocatur  nunc  actio  cordis 
et  paroxysmus  finitur. 

Doloris  acerbi  causam  nihil  aliud  quam  cor- 
dis distentionem  esse  putamus ;  quinetiam, 
partis  cujuslibet  cordis  contractionunculam  ad- 
esse,  aut,  aliquas  tantum  ejus  fibrarum  affici 
spasmo,  admittere  fortasse  licebit.  Doloris  in 
unum  vel  utrumque  brachium  et  ad  varias  bra- 
chii  partes  tendentis  nullam  rationem  reddere 
possumus;  nimium  quidem  de  hac  re  diximus; 
quum  de  cordis  functionibus,  morbisque  qui 
illas  functiones  impediunt  adeo  ignoramus, 
levem  et  imperfectam  ratiocinationem  nostram 
candide  fatemur. 

PROGNOSIS. 

Sectiones  cadaverum  hunc  morbum  plerum- 
que  e  laesionibus  pendere  organicis  ostendunt, 
qualcs  ars  medica.  tollere  non  potest,  et  igitur 
nullam  curationis  spem  relinquunt ;  quoque 
autem  ostendunt  morbum  sine  ulla  laesione 
organica  nonnunquam  existere.  Sed  nulla  ex- 
istunt  signa  quibus  dignoscere  possumus,  lae- 
sione organica,  necne,  pcndeat  morbus.  Prog- 
nosis igitur  semper  anceps. 

Si  diu  viguerit  morbus,  et  remediis  omnibus 
nil  obstantibus,  gradatim  gravior  fuerit,  mala 
est  prognosis :  si  hydropicus  factus  fuerit  aeger, 
pessima;  praecipue  siaetas  sit  provecta,  et  cor- 
poris vires  multo  fuis&ent  fractae.  E  contrario 
autera,  si  aliquando  adfueriit  morbus,  et  non 
gravior  cvaserit,  vel  si  levior  fuerit  factus,  spe- 
rare  fortasse  licebit  nullam  existere  laesionem 
©rganicam,  et  pauld  melior  erit  prognosis.  In 

c 

exemplis  quibusdam  perpaucis  felicibus,  sponte 
cessavit  morbus,  postquam  aegrum  diu  vexa- 
vit,  et  in  nonnullis  quoque  aliis,  ope  artis  medi- 
cinae  facta  fuit  morbi  curatio;  haec  autem 
quoque  raro  fit,  et  in  plerisque  nil  amplius  pos- 
sumus,  quin  aegrum  hortemur,  ut  vita  tran- 
quilla  et  victu  tenui  obstaret  ne  ingravescat 
morbus. 


RATIO  MEDENDI. 

Quod  ad  Rationem  Medendi,  primo  consu- 
lendum  est,  quo  modo,  dum  urgeat  paroxys- 
mus,  aeger  tractetur;  dein  quo  consilio  obstare 
possumus  ne  redeat  morbus. 

In  paroxysmo  levi  nil  aliud  necesse  est  quin 
aeger  quiescat.  In  accessione  graviori  decum- 
bat  et  quiescat  aeger,  aeris  puri  liber  accessus 
sit  loci.  Si  diu  et  graviter  paroxysmus  urgeat, 
sanguinis  missio  ad  uncias  tres  quatuorve  e 

brachio  vel  vena  jugulari  prodesse  videtur. 
Membra  leviter  fricentur,  et  calor  modicus 
corpori  admoveatur;  si  adsit  asphyxia,  his 
remediis  nil  juvantibus,  aere  inflentur  pul- 
mones.  Cum  reviviscere  inceperit,  nulla  re- 
media  stimulantia  adhibenda  sunt;  talia  enim 
in  aegris  ita  se  habentibus  saepe  noxia,  nonnun- 
quam  quidem  lethalia  fuerunt  *. 

Remedia  quae  spasmum  solvunt  saepe  adhi- 
bita  fuerunt ;  prodesse  autem  non  constat ; 
quantum  stimulantia  sunt,  nocent.  Opium 
vero,  hora  somni  datum  obstare  dicitur,  ne 
noctu  superveniat  morbus  in  iis  qui  accessioni- 
bus  nocturnis  admodum  sunt  proclives. 

Nunc  quaerendum  est  quo  consilio  proclivi- 
tatem  ad  hunc  morbum  extinguere  possimus. 

Ad  paroxysmi  reditui  occurrendum,  aegrum 


*  Burns.    Diseases  of  the  Heart. 

hortari  oportet,  ab  omnibus  iis  causis  abstineat, 
quae  paroxysmum  inducere  solent;  et  tali  victus 
vitaeque  ratione  et  iis  remediis  utatur,  quae  ad 
sanguinis  motum  et  niolem  minuendum  valent. 
His  consiliis  diaeta  igitur  tenui  utatur,  con- 
coctu  facili  et  ad  ventriculum  aere  inflandum 
minus  proclivi.  Carne  aut  non  omnino,  vel 
quantitate  minima  et  simpliciter  parata,  uta- 
tur. Ex  jusculis  simplicibus,  cerealiis,  fructi- 
bus  et  vegetabilibus  bene  concoctis,  diaeta 
praecipue  constare  debet.  Aquam  vel  potus 
aquosos  bibat,  liquores  omnes  meraciores  et 
cerevisias  aut  non  omnino,  aut  suraraa  pruden- 
tia  sumat.  Si  autem  valde  debilis  sit  aeger, 
cibum  ex  materie  animali  compositum,  et  vini 
quantitatem  modicam  saepe  concedere  necesse 
est.  A  varietate  ferculorum,  contlimontis  om- 
nibus exquisitioribus  et  cibis  iis  qui  sale  et 
fumo  conditi  fuerunt,  cavendum  est.  Et  cibi 
et  potus  quantitas  semper  sit  modica,  ne  prae- 
ter  modum  distendatur  ventriculus.  Incoena- 
tus  lectum  ineat.     Exercitatione  modica  uti 

proderit,  sed  exercitatione  vehemente,  nisi- 
bus  omnibus  et  mentis  patliematibus  quae  pa- 
roxvsmum  inducere  solebant,  abstineat.  Re- 
media  quae  alvum  leniter  solutam  servant,  pro 
re  nata,  sumat  aegrotus. 

Emplastra  vesicatoria  pectori  admota,  et 
fontkuli  nonnunquam  profuerunt.  Fonticulos 
femoribus  internis  factos,  laudat  MacBride ; 
hand  autem  constat,  magis  in  femoribus  profu- 
turos  quam  in  alia  corporis  parte;  verisimile 
quidem  est  major  em  levaminis  spem  futuram, 
si  ipso  pectori  applicentur.  Nonnullos  sanatos 
fuisse  fertur,  compositione  pectori  applicato, 
quae  ex  antimonio  tartarizato,  tinctura  cam- 
phorae  et  aqua  fervente,  paratur.  Haec  ap- 
plicatio  curationem  efficere  videtur  eruptione 
magna  pustularum.  Facta  hac  eruptione, 
symptomata  levata  fuerunt,  et  remedio,  bis 
tene  indies,  per  mensis  spatium  continuato, 
aegroti  valuerunt  *. 

*  Lond.  Med.  and  Phys.  Journal,  vol.  vi. 

Varia  remedia  quidam  medici  laudarunt, 
medicamenta  scilicet,  e  cupro  et  hydrargyro 
parata,  valerianam  officinalem,  gummi  ammo- 
niacum  et  alia  ;  non  autem  profuisse  constat. 

Ad  impetum  sanguinis  minuendum,  digita- 
lis purpurea  fortasse  juvabit.  Cum  adsint 
signa  hydropica  ad  remedia  diurelica  confugi- 
endum  est. 


FINIS. 


Eicudebat  C.  Stewart. 


